ঈদ যাত্রীদের জন্য নেটওয়ার্ক আরো শক্তিশালী করল গ্রামীণফোন
রোজা ও ঈদে গ্রাহকদের নিরবচ্ছিন্ন সংযোগ নিশ্চিত করতে সর্বোচ্চ প্রস্তুতি নিয়েছে গ্রামীণফোন।এরই ধারাবাহিকতায় নেটওয়ার্কের সক্ষমতা বৃদ্ধির লক্ষ্যে অত্যাধুনিক ডেটা এবং এআই-চালিত বিভিন্ন সল্যুশন বাস্তবায়ন করেছে কোম্পানিটি।গ্রামীণফোন এক সংবাদ বিজ্ঞপ্তিতে জানিয়েছে, ঈদের আনন্দে গ্রাহকদের নির্বিঘ্ন সংযোগ নিশ্চিত করতে অপারেটরটি নেটওয়ার্কের সক্ষমতা বাড়াতে একটি ‘ডাইনামিক ক্যাপাসিটি সেটআপ’ বাস্তবায়ন করেছে।সেটআপটির মাধ্যমে এআই প্রযুক্তির সহায়তায় গ্রাহকদের ভৌগোলিক অবস্থান পরিবর্তন এবং ব্যবহারের প্রয়োজনের পূর্বাভাস পাবে গ্রামীণফোন।গ্রামীণফোনের চিফ মার্কেটিং অফিসার মোহাম্মদ সাজ্জাদ হাসিব বলেন, “আমরা সেরা গ্রাহক অভিজ্ঞতা প্রদানে প্রতিশ্রুতিবদ্ধ। গ্রাহকরা যেন প্রিয়জনদের সাথে সংযুক্ত থেকে রমজান ও ঈদের আনন্দ ভাগাভাগি করতে পারেন, এজন্য উন্নত এআই প্রযুক্তি, শক্তিশালী অবকাঠামো এবং গ্রাহককেন্দ্রিক পদ্ধতির মাধ্যমে নিরবচ্ছিন্ন ডেটা ও ভয়েস সেবা প্রদানে নিবেদিতভাবে কাজ করছে গ্রামীণফোন।”
গ্রামীণফোন জানিয়েছে, ঈদ উদযাপনের সময় দেশব্যাপী যেসব স্থানে নেটওয়ার্কের সক্ষমতা বাড়নো প্রয়োজন, এমন সব হটস্পট চিহ্নিত করেছে অপারেটরটি।গ্রাহকদের সেরা অভিজ্ঞতা নিশ্চিতে কৌশলগতভাবে শপিং মল, হাইওয়ে এবং ট্রান্সপোর্ট হাবের মতো এলাকায় অতিরিক্ত নেটওয়ার্ক কভারেজ প্রদানে রিসোর্স বণ্টন করেছে গ্রামীণফোন। এর ফলে গ্রাহকরা পিক সময়গুলোতেও গ্রামীণফোনের শক্তিশালী নেটওয়ার্ক অবকাঠামোর ওপর নিশ্চিতভাবে নির্ভর করতে পারবেন। সংবাদ বিজ্ঞপ্তিতে গ্রামীণফোন জানিয়েছে, আবহাওয়া পরিস্থিতি অনেক সময় নেটওয়ার্কের সক্ষমতার জন্য চ্যালেঞ্জ তৈরি করতে পারে। এ বিষয়টিকে গুরুত্ব দিয়ে সম্ভাব্য প্রতিবন্ধকতা মোকাবেলা এবং নির্বিঘ্ন গ্রাহক সেবা নিশ্চিত করতে পূর্ব-পরিকল্পনা গ্রহণ করেছে অপারেটরটি।

“উন্নত এআই প্রযুক্তি, শক্তিশালী অবকাঠামো এবং গ্রাহককেন্দ্রিক পদ্ধতির মাধ্যমে নিরবচ্ছিন্ন ডেটা ও ভয়েস সেবা প্রদানে নিবেদিতভাবে কাজ করছে গ্রামীণফোন।”